钦定古今图书集成/历象汇编/庶征典/第023卷 > 金
## 钦定古今图书集成/历象汇编/庶征典/第023卷 > 金

### 太祖天辅三年夏四月丙子朔日蚀

按《金史太祖本纪》云云。

四年冬十月戊辰朔，日蚀。

按：《本纪》云云。

六年春二月庚寅朔，日蚀。

按：《本纪》云云。

七年秋八月辛巳朔，日蚀。

按：《本纪》云云。

### 太宗天会七年三月己卯朔日中有黑子九月丙午朔日蚀

按：《本纪》云云。

十三年正月丙午朔，日蚀。

按：《本纪》云云。

### 熙宗天会十四年十一月丙寅日中有黑子斜角交行

按《本纪》不载。　按《天文志》云云。

### 天眷三年七月癸卯朔日蚀

按：《本纪》云云。

### 皇统三年十二月癸未朔日蚀

按：《本纪》云云。

四年六月辛巳朔，日蚀。

五年六月乙亥朔，日蚀。

八年四月戊子朔，日蚀。

九年三月癸未朔，日蚀。

按：以上《本纪》云云。

### 海陵天德二年正月甲辰日有晕珥白虹贯之十一月丙戌白虹贯日

按《本纪》不载，　《按志》云云。

三年正月丁酉，白虹贯日。

按：《本纪》云云。

### 贞元二年五月癸丑朔日蚀避正殿敕百官勿治事按本纪云云

三年四月，日无光。五月丁未朔，日有蚀之。

按《本纪》，“四月丁丑朔，昏雾四塞，日无光，凡十有七日
乃霁。五月丁未朔，日蚀。”

### 正隆三年三月辛酉朔日应蚀不蚀

按《本纪》，三年三月辛酉朔，司天奏，“日蚀，候之不见。”命
自今遇日蚀面奏，不须颁告。

五年八月丙午朔，日蚀。庚午，日中有黑子。

按《本纪》，“五年八月丙午朔，日有蚀之。”　按《志》，“日中有
黑子，状如人。”

六年二月甲辰朔，日有晕珥戴背。

按《本纪》不载，　《按志》云云。

### 世宗大定二年正月戊辰朔日蚀

按《本纪》，二年正月戊辰朔，日蚀，伐鼓用币，上彻乐，减
膳，不视朝。　按志，日蚀伐鼓用币，命寿王京代拜行
礼。为制，凡遇日月亏蚀，禁酒乐屠宰一日。　按《完颜
京传》，京判大宗正事，封寿王。二年正月戊辰朔，日蚀，
伐鼓用币，上不视朝，减膳彻乐，诏京代拜行礼。世宗
惩创海陵疏忌宗室，加礼京兄弟，情若同生，谓京等
曰：“朕每见天象变异，辄思政事之阙，寤寐自责不遑。
凡事必审思而后行，尤惧独见未能尽善，每令群臣
集议，庶几无过举也。”

四年六月甲寅朔，日蚀。

按：《本纪》云云。

七年四月戊辰朔，日蚀。

按《本纪》云云　按志。“上避正殿。减膳伐鼓。应天门内。
百官各于本司庭立。明复乃止。”

九年八月甲申朔，日蚀。

按《本纪》，九年八月甲申朔，有司奏日蚀，以雨不见，伐鼓用币如常礼。　按《志》，“有司奏日当蚀，以雨不见，乃
伐鼓于社，用币于应天门内。”

十三年五月壬辰朔，日蚀。

十四年十一月甲申朔，日蚀。

按：以上《本纪》云云。

十六年三月丙午朔，日蚀。

按《本纪》，“十六年三月丙午朔，日蚀。”是日万春节，改用
明日。

十七年九月丁酉朔，日蚀。

二十三年十一月壬戌朔，日蚀。

二十八年八月甲子朔，日蚀。

按：以上《本纪》云云。

二十九年正月，日晕珥背，白虹贯之，有戟气、冠气。“二
月，日蚀，有晕珥、抱气、背气，有负气、承气。”

按《本纪》，“二十九年正月乙卯，白虹亘天。二月辛酉朔，
日有蚀之。乙丑，白虹亘天。”　按志，“正月乙卯己初，日
有晕，左右有珥，上有背气两重，其色青赤而厚。复有
白虹贯之亘天。其东有戟气，长四尺馀，五刻而散。丁
巳巳初，日有两珥，上有背气两重，其色青赤而淡。顷
之，背气于日上为冠，已而俱散。二月辛酉朔，日蚀。甲
子”辰刻，日上有重晕，两珥，抱而复背，背而复抱，凡三
四次。乙丑，日晕两珥，有负气承气，而白虹亘天，左右
有戟气。

### 章宗明昌四年九月日有抱气戴气有珥

按《本纪》不载。　按《志》，“九月癸未，日上有抱气二。戴气
一。俱相连。左右有珥，其色鲜明。”

六年三月丙戌朔，日蚀。

按：《本纪》云云。

### 承安三年正月己亥朔日蚀阴云不见

五年十一月癸丑朔，日蚀。

### 泰和二年五月甲辰朔日蚀

三年十月戊戌，日将没，赤如赭。

四年三月丁卯，日昏无光。

按：以上《本纪》云云。

六年二月壬子朔日蚀。七月癸巳日上有背。

按《本纪》不载。　按《志》，“六年二月壬子朔日蚀。七月癸
巳申刻日上有背气一。内赤外青。须臾散。”

八年四月癸卯，日晕二重，皆内黄外赤。

按《本纪》云云。　按志。四月癸卯巳刻。日晕二重。内黄
外赤。移时而散。

### 卫绍王大安二年十二月辛酉朔日蚀

按：《本纪》云云。〈按志作元年〉

### 宣宗贞祐二年九月壬戌朔日蚀

按《本纪》云云。　按志。“大星皆见。”

三年正月壬戌日有珥冠。二月日赤。

按《本纪》，“三年二月丁巳，日赤如血。”　按志，“正月壬戌，
日有左右珥，上有冠气，移刻散。二月丁巳，日初出，赤
如血，将没复然。”

四年二月甲申朔，日蚀。闰七月壬午朔，日蚀。

### 兴定元年七月丙子朔日蚀

二年七月庚午朔，日蚀。

按：以上《本纪》云云。

五年四月，日晕。五月甲申朔，日蚀。

按《本纪》，“五年五月甲申朔日蚀。”　按《志》，“四月丙子日
正午，有黄晕四匝，其色鲜明，五月甲申朔日蚀。”

### 元光二年五月日晕有背气九月庚子朔日蚀

按《本纪》，二年九月庚子朔日蚀。　按《志》，“二年五月辛
未，日晕不匝而有背气。”

### 哀宗正大四年日有白虹贯之

按《本纪》，“四年十一月乙未，未时，日上有二白虹贯之。”

按《志》，“四年十一月乙未，日上有虹，背而向外者二。”

约长丈馀，两旁俱有白虹贯之。

五年十二月庚子朔，日蚀。

按：《本纪》云云。

八年三月，日失色，有气如日相凌。

按《本纪》不载。　按《志》，“三月庚戌酉正，日忽白而失色，
乍明乍暗，左右有气，似日而无光，与日相凌，而日光
四出，摇荡至没。”

### 天兴元年正月壬午朔日有两珥

按：《本纪》云云。

三年正月，日赤无光。

按《本纪》不载。　按《志》，“三年正月己酉，日大赤无光。”是
日蔡城陷，金亡。